text: Kæmpe boligprojekt på vej: Over 200 nye boliger på havnen
  14 januar 2019 kl. 13.07
  Fire nye boligtårne med i alt 208 ejer- og lejerboliger er klar til indflytning næste år. Boligerne opføres tæt på Kolding Lystbådehavn. 
  I 2020 skal der stå 208 spritnye boliger klar til indflytning i Kolding midtby. Og de skal alle have udsigt til enten skov, fjord eller Kolding by.
  Det er pensionsselskabet PFA, som står bag de mange nye boliger. Byggeriet har fået navnet Fjordbrynet og skal opføres som fire boligtårne tæt på både Kolding Lystbådehavn og skoven.
  Jørn Pedersen, borgmester, (V), Kolding: "Vi er utroligt glade for at få de her boliger til byen. Vi mangler dem."
  - Vi er utroligt glade for at få de her boliger til byen. Vi mangler dem, siger Koldings borgmester Jørn Pedersen, (V), til TV SYD.
  Han forklarer, at kommunen kun mangler at få tilrettet lokalplanen for området, før byggeriet kan komme i gang.
  - Oprindeligt var det tiltænkt, at der skulle bygges seks tårne, men fire boligtårne er meget passende, siger Jørn Pedersen.
  
  Klar til indflytning i 2020
  De fire tårne kommer til at indeholde lejligheder på mellem 80 kvadratmeter og 180 kvadratmeter.
  Cirka to tredjedel af de 208 boliger bliver lejeboliger, og den sidste tredjedel bliver ejerboliger med blandt andet penthouselejligheder.
  De første lejligheder forventes klar til indflytning i 2020.
  Fjordbrynet i Kolding
  De 208 boliger opføres i fire tårne, hvor der imellem blokkene er skov, opholdsarealer og legeplads.Boligerne bliver mellem 80 og 180 kvadratmeter store.Den arkitektoniske hovedidé er at bringe fjord, skov og Kolding by ind på grunden.Arkitekterne bag byggeriet er AART architects.
  
  